**ASUKASYHDISTYSTEN NEUVOTTELUKUNTA MUISTIO**

**STADSDELSFÖRENINGARNAS SAMRÅD PROMEMORIA**

**Aika:** 11.5.2021 KLO 18.00 – 19.32

**Paikka:** TEAMS-Kokous

**Osallistujat:** 13 henkilöä erillisen listan mukaan

**Asiat:**

**1. Kokouksen avaus**

Peter Remahl avasi kokouksen ja toivotti osallistujat tervetulleeksi. Todettiin läsnäolijat.

**2. Kokouspuheenjohtajan ja sihteerin valinta**

Kokouksen puheenjohtajaksi valittiin Peter Remahl ja sihteeriksi Marjo Mäki-Krekola.

**3. Esityslistan hyväksyminen**

Esityslista hyväksyttiin.

**4. Neuvottelukunnan puheenjohtajan ja sihteerin valinta vuodeksi 2022**

Neuvottelukunnan puheenjohtajaksi vuodeksi 2022 valittiin Peter Remahl ja sihteeriksi Pirjo Andrejeff.

**5. Yhdistysten toimintasuunnitelmien esitys max 2 min.**

* Suvilahtiseura järjestää tänä vuonna juoksukilpailut ja toivottavasti myös pihajuhlat.
* Teerikiila pyrkii järjestämään matkan yhdistyksen 40-vuotisjuhlan merkeissä.
* Isolahden asukasyhdistyksessä päätoimintana on edelleen pienvenesataman venevalvonta. Variskarille suunnitellaan kesäjuhlaa.
* Gerby-Västervikin päätapahtuma on Gerby-Västervik-päivän järjestäminen 23.7. sekä joulun avajaiset ja Lucia-kulkue kotiseutumuseo Hannan Tuvalla.
* Huutoniemen asukasyhdistys jatkaa kylätalkkaritoimintaa ja sen kehittämistä.
* Pappilanmäen yhdisty pyrkii järjestämään pihakirpparin ja toivottavasti myös alueen urheilukilpailun.
* Melaniemellä suunnitellaan perinteisen uuden vuoden juhlan järjestämistä sekä siivoustalkoita.
* Vaasan Bölen asukasyhdistys järjestää siivousviikon, joka huipentuu leikkipuistossa järjestettävään siivoustapahtumaan.
* Vanhan Vaasan asukasyhdistys järjestää siivoustalkoot ja Vanha Vaasa-päivät 21.8.
* Pohjois-Ristinummella ykkösasiana on kylätalkkaritoiminnan vakiinnuttaminen sekä uuden vuoden tapahtuma yhdessä Vaasan Ladun kanssa.
* Haapaniemen asukasyhdistyksen tärkein toiminta on kylätalkkaritoiminta.
* Purolan asukasyhdistyksessä on työskennelty pitkään pienten lasten skuuttiradan rakentamisessa Paukkulanpuistoon, jonka avajaisia vietetään tänä kesänä.
* Puheenjohtaja kertoi, että Jukolan rakentajien edustajan sähköposti-ilmoituksesta, että yhdistyksen toiminta jatkuu aiempaan tapaan, mm. kylätalkkaritoiminnan ja tapahtumien järjestämisen merkeissä.

**6. Avustuksien haku ja jakoperusteet. Työryhmän esitys.**

Asukasyhdistysten neuvottelukunnan puheenjohtajista asetettu neljän hengen työryhmä oli valmistellut avustusten jakoa. Puheenjohtaja kertoi, että tänä vuonna hakijoita oli kaksi vähemmän kuin yleensä ja se vaikutti tänä vuonna perusavustuksen suuruuteen. Kaikille hakijoille esitetään myönnettäväksi perusavustus. Tämän lisäksi myönnetään lisäavustus sellaisille yhdistyksille, joilla perustoiminnan lisäksi on muuta toimintaa kuten kylätalkkaritoimintaa tai yhdistyksen hallussa olevan kiinteistön kunnossapitoa ja hoitoa. Lisäksi Asukasyhdistysten neuvottelukunnan toimintaan esitetään määrärahavarausta joko West Energyn tai Stormossenin vierailua varten syksyllä 2022.

**7. Vaasan Kaupungin avustukset 2022 Marjo Mäki-Krekola**

Vaasan kaupungin hallintopäällikkö Marjo Mäki-Krekola kertoi, että tänä vuonna avustuksiin on varattu 20 000 euroa ja kävi läpi asukasyhdistysten avustusten jaon kohdassa 6 hyväksyttyjen kriteerien mukaisesti. Esitys avustustenjaoksi hyväksyttiin ja se etenee seuraavaksi kaupunginhallituksen käsittelyyn 23.5.2022.

**8. Työryhmän muodostaminen hakemuksien valmisteluun 2023**

Vuoden 2023 hakemuksien valmistelutyöryhmään valittiin Peter Remahl, Seppo Rapo, Eeva Simons ja Niina Haapaniemi. Peter Remahl toimii työryhmän kokoonkutsujana.

**9. Muita asioita**

Puheenjohtaja kertoi, että kaupunginpuutarhalta voi pyytää siivousvälineitä (hanskoja, jätesäkkejä ja roskien keräystikkuja) yhdistysten siivoustalkoisiin. Puutarha myös erikseen sovittaessa noutaa talkoissa kerätyt yleisten alueiden roskat.

Seppo Rapo kertoi, että hänen luokseen voi tulla tutustumaan robottiruohonleikkuriin, jos joku yhdistyksistä miettii sellaisen hankintaa.

Asukasyhdistysten yhteystietoja ylläpidetään kaupungin Kansalaisinfossa, jonne mahdolliset muutokset on hyvä ilmoittaa sähköpostilla osoitteeseen kansalaisinfo@vaasa.fi.

**10. Kokouksen päättäminen**

Puheenjohtaja kiitti osallistujia aktiivisesta keskustelusta ja päätti kokouksen klo 19.32.

Peter Remahl Marjo Mäki-Krekola

puheenjohtaja sihteeri

|  |  |  |
| --- | --- | --- |
| **Osallistujaluettelo Asukasyhdistysten neuvottelukunta 11.5.2022:**  Peter Remahl, Purolan kyläyhdistys | |  |
| Pirjo Andrejeff, Suvilahtiseura |  |  |
| Ari Peltola, Teeri-kiila |  |  |
| Eeva Simons, Gerby-Västervikin kotiseutuyhdistys |  |  |
| Esa Kivioja, Huutoniemen omakotiyhdistys | | |
| Kari Peltonen, Pappilanmäen omakotiyhdistys | | |
| Pasi Lehtisalo, Vaasan Melaniemiyhdistys | |  |
| Niina Haapaniemi, Vaasan Bölen asukasyhdistys | | |
| Robert Wentjärvi, Vanha Vaasa-yhdistys | |  |
| Esa Saari, Pohjois-Ristinummen pienkiinteistöyhdistys | | |
| Seppo Rapo, Haapaniemen omakotiyhdistys | | |
| Britta Airenne, Isolahtiseura, saapui klo 18.17 | | |
| Marjo Mäki-Krekola, Vaasan kaupunki | |  |